b'\n_START_ARTICLE_\nPulo ng Negros\n_START_SECTION_\nHeograpiya\n_START_PARAGRAPH_\nNahahati ang pulo ng Negros sa dalawang lalawigan: ang Negros Oriental sa rehiyon ng Gitnang Kabisayaan at Negros Occidental, na bahagi ng rehiyon ng Kanlurang Kabisayaan. Sinusundan ng pagkakahating ito ang bulubundukin sa gitna ng pulo, na humahati rin sa dalawang pangkat etno-lingwistiko. Ang kanlurang bahagi (Occidental) ay mga Ilonggo o mga Negrenseng nagsasalita ng Hiligaynon, at ang silangang bahagi (Oriental) ay tirahan ng mga Negrenseng nagsasalita ng Cebuano._NEWLINE_Kilala ang pulo ng Negros bilang pangunahing prodyuser ng asukal. Maraming mga pagawaan ng tubo sa mga pook agrikultural ng pulo. Nakakagawa rin ang pulo ng mga bulak._NEWLINE_Ang Bulkang Kanlaon sa hilagang bahagi ng pulo ay isa sa pinaaktibong bulkan sa Pilipinas. Ito rin ang pinakamataas na bahagi ng lupa sa pulo at sa Kabisayaan.'